Nervesmerter eller neuralgi er ikke bare vanskeligt at behandle, men de kan i allerhøjeste grad også påvirke livskvaliteten. Der findes billioner af nerver i menneskekroppen. Derfor kan det være som at lede efter en nål i en høstak, når man skal identificere den underliggende årsag til neuropatisk smerte.
Smerte er i princippet et simpelt koncept. Når noget forårsager skade på vores krop, reagerer kroppen på behørig vis. Når det gælder neuropatisk smerte, stammer ubehag, kløe, følelsesløshed eller nedsat følesans dog fra forstyrrede smertesignaler og nerverne, som bærer disse signaler. Derfor er det stadig problematisk at behandle nervesmerter - vores smerterespons er meget mere kompleks, end man lige umiddelbart skulle tro.
Oftest skyldes neuropatisk smerte en skade, sygdom eller infektion. Det er sjældent at nervesmerter forekomme tilfældigt, men når det sker, falder det under en af flere kategorier. Heldigvis er det muligt at isolere forstyrrelsen af vores smertsignalering ved at definere den type neuropatisk smerte, som den enkelte patient oplever. Fx er fokal neuropati centreret omkring hoved, hænder, torso og ben og tyder som regel på en skade af den enkelte nerve fremfor skader på et specifikt nervecenter.
Selvom neuropatisk smerte til tider kan føles overvældende, findes der masser af håndteringsteknikker og mulige behandlinger. Smerte kan være en indviklet mekanisme, men der er heldigvis moderne avancerede midler til rådighed nu om dage. Da alle menneskers smerterespons er forskellige, er det naturligvis vigtigt at være åben over for forskellige behandlingsmetoder for at finde frem til, hvilken metode der hjælper bedst på symptomerne. Nerveblokkere, fysioterapi, kosttilskud, livsstilsændringer og medicin kan hjælpe med at genoprette en aktiv livskvalitet.
Læs vores dybtgående artikel, hvis du er interesseret i at lære mere om smerterespons, hvordan kroppen håndterer smerte, og hvordan man lever med neuropatiske smertelidelser.